Diari Oficial de la Generalitat Valenciana


Sumari del DOGV 6832, del 02-08-2012 (2012/7374)

RESOLUCIÓ de 16 de març de 2012, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Iberdrola Distribución Eléctrica, SAU, autorització administrativa per a la remodelació de les instal·lacions de distribució de l'actual subestació STR Moncofa de 66/20 kV, que passa a denominar-se ST Moncofa de 220/20 kV, ubicada al terme municipal de Nules, se n'aprova el projecte tècnic d'execució i se'n declara, en concret, la utilitat pública. ATRCCT/2011/11/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6832

Data del DOGV
:   02-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7374


Data del document
:   16-03-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 16 de març de 2012, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Iberdrola Distribución Eléctrica, SAU, autorització administrativa per a la remodelació de les instal·lacions de distribució de l'actual subestació STR Moncofa de 66/20 kV, que passa a denominar-se ST Moncofa de 220/20 kV, ubicada al terme municipal de Nules, se n'aprova el projecte tècnic d'execució i se'n declara, en concret, la utilitat pública. ATRCCT/2011/11/12. [2012/7374]  
Vista la sol·licitud i la resta de documentació que l'acompanya, presentada per Iberdrola Distribución Eléctrica, SAU, domiciliada a l'efecte de notificacions a Erandio (Biscaia, CP 48323), c/ Ribera de Axpe, núm. 5, amb data 4 de gener de 2011, davant del Servici Territorial d'Energia de Castelló, per a la concessió de l'autorització administrativa per a la remodelació de les actuals instal·lacions elèctriques de distribució de 66/20 kV de la subestació transformadora STR Moncofa, a fi de convertir-la en una subestació transformadora de 220/20 kV, que passarà a denominar-se ST Moncofa, ubicada a la zona sud-oest de la població de Moncofa, a l'altura del punt quilomètric 1 de la carretera CN-320, al terme municipal de Nules, província de Castelló, així com de l'aprovació del projecte tècnic d'execució aportat, firmat per tècnic titulat competent, i la declaració, en concret, de la seua utilitat pública.  
Resultant que es va realitzar la informació pública d'esta sol·licitud en el Diari Oficial de la Comunitat Valenciana del dia 25 de maig de 2011, en el Butlletí Oficial de la Província de Castelló del dia 26 de maig de 2011, en el diari Levante de 25 de maig de 2011 i en el tauler d'anuncis de l'Ajuntament de Nules, l'únic municipi afectat pel projecte, des del 12 de maig fins al 20 de juny de 2011, segons un edicte d'este ajuntament, a l'efecte previst en l'article 9 del Decret 88/2005, de 29 d'abril, ja esmentat; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental; en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Resultant que, d'acord amb el Decret 88/2005, de 29 d'abril, ja mencionat, es va traslladar a l'Ajuntament de Nules la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, a l'efecte de donar-ne la conformitat o l'oposició, i simultàniament es va traslladar a l'Ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, les dos de Mesures Fiscals, de Gestió Administrativa i Financera i d'Organització de la Generalitat, sol·licitant informe sobre l'adaptació del projecte al planejament urbanístic que hi siga aplicable.  
  
Per part de l'Ajuntament de Nules es va remetre un informe relatiu a l'adaptació del projecte al planejament urbanístic. Quant a les manifestacions formulades relatives a obres de remodelació de la subestació transformadora, es van traslladar a l'empresa peticionària, que hi va adjuntar, a efectes justificatius, un informe relatiu a les necessitats de reducció d'impacte visual de l'ST Moncofa que, al seu torn, es va traslladar a l'ajuntament esmentat.  
Resultant que de la documentació que hi ha en l'expedient no hi ha afecció a la resta de les administracions públiques, organismes i, si és el cas, empreses de servicis públics o d'interés general que es puguen veure afectats per la instal·lació.   
Resultant que el Servici Territorial d'Energia de Castelló ha emés un informe favorable sobre la instal·lació sol·licitada.  
Resultant que figura en l'expedient una còpia de la resolució dictada amb data 23 de desembre de 2011 pel director general d'Avaluació Ambiental i Territorial de la Conselleria d'Infraestructures, Territori i Medi Ambient, per mitjà de la qual es considera acceptable, únicament a l'efecte ambiental, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de remodelació de la subestació transformadora de 220/20 denominada ST Moncofa, promogut per Red Eléctrica de España, SAU, i Iberdrola Distribución Eléctrica, SAU, al terme municipal de Nules, província de Castelló, sempre que es desplegue amb les previsions del projecte, l'estudi d'impacte ambiental i la resta de documentació que hi ha en l'expedient i amb els condicionants que es recullen en la part dispositiva d'esta resolució.   
Resultant que el projecte presentat compta entre la seua documentació amb els plànols pertinents a escala adequada, està prou detallat i conté una relació concreta i individualitzada dels béns i drets afectats.  
  
Atés que la sol·licitud i la documentació adjunta reunixen una definició i concreció de les característiques tècniques que garantisquen la major seguretat i la millor funcionalitat de la subestació transformadora, que constituïxen els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que puguen representar a tercers, i això sense perjuí d'indemnitzar-los adequadament.  
Atés que, d'acord amb la documentació que hi ha en l'expedient, la remodelació sol·licitada s'executarà en els mateixos terrenys on actualment es troba ubicada la subestació transformadora STR Moncofa, situada a la zona sud-oest de la població de Moncofa, a l'altura del punt quilomètric 1 de la carretera CN-320, parcel·la núm. 356 del polígon núm. 27, al terme municipal de Nules, província de Castelló.   
  
Atés que, d'acord amb el projecte presentat, la finalitat de la remodelació de la subestació transformadora és poder atendre les necessitats actuals i de futur de la demanda elèctrica existent i disposar de les infraestructures elèctriques necessàries que puguen garantir el servici als consumidors d'esta zona geogràfica.  
Atés que, d'acord amb l'article 38 del Reial Decret 1955/2000, d'1 de desembre, les instal·lacions de les quals se sol·licita l'autorització constituïxen instal·lacions de les xarxes de distribució d'energia elèctrica.  
Atés que esta instal·lació, atés que es troba ubicada íntegrament en territori de la Comunitat Valenciana i no s'enquadra dins de les previstes en l'article 3.2a de la Llei 54/1997, de 27 de novembre, del Sector Elèctric, que corresponen a l'Administració general de l'Estat, la Generalitat Valenciana és la competent per a la seua tramitació i autorització.  
  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que esta direcció general és competent per a la resolució d'este expedient, d'acord amb les disposicions de l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció feta en el Decret 122/2011, de 16 de setembre.  
La Direcció General d'Energia resol:  
  
Primer  
Atorgar a Iberdrola Distribución Eléctrica, SAU autorització administrativa per a la remodelació de les instal·lacions elèctriques de distribució de l'actual subestació transformadora STR Moncofa, de 66/20 kV, que passarà a denominar-se ST Moncofa i ser de 220/20 kV, ubicada a l'interior del mateix recinte tancat de la ja existent STR Moncofa, situada a la zona sud-oest de la població de Moncofa, a l'altura del punt quilomètric 1 de la carretera CN-320, al terme municipal de Nules, província de Castelló.  
Esta autorització comprén els treballs de desmantellament i construcció necessaris per a passar de les instal·lacions existents del sistema actual de distribució, tal com es detalla a continuació, al nou sistema de distribució que els substituirà, igualment detallat, amb l'abast i les fases que seguixen:  
a) Sistema actual de distribució  
La configuració actual és un sistema de 66/20 kV constituït per:  
- Un (1) transformador trifàsic en bany d'oli de 20 MVA, 66/20 kV, amb regulació de tensió en càrrega, per mitjà de preses disposades en l'enrotllament primari, amb la reactància trifàsica limitadora de corrent corresponent.  
- Un (1) transformador trifàsic en bany d'oli de 25 MVA, 66/20 kV, amb regulació de tensió en càrrega, per mitjà de preses disposades en l'enrotllament primari, amb la reactància trifàsica limitadora de corrent corresponent.  
- Un sistema de 66 kV, dissenyat amb un sistema convencional de barra simple amb les posicions següents:  
· Tres (3) posicions de línia (L/Sagunt, L/Borriana i L/Vall d'Uixó).  
· Dos (2) posicions de transformador.  
· Una (1) posició de mesura.  
- Un sistema de 20 kV, dissenyat amb un sistema de barra partida simple, configurada en dos mòduls de cel·les amb les posicions següents:  
- Mòdul 1  
· Nou (9) posicions de línia.  
· Una (1) posició de transformador.  
· Una (1) posició de bateria de condensadors.  
· Una (1) posició de servicis auxiliars.  
· Una (1) posició de partició de barres.  
· Una (1) posició de mesura.  
· Una (1) posició d'unió.  
- Mòdul 2  
· Huit (8) posicions de línia.  
· Una (1) posició de transformador.  
· Una (1) posició de bateria de condensadors.  
· Una (1) posició de servicis auxiliars.  
· Una (1) posició de partició de barres.  
· Una (1) posició de mesura.  
· Una (1) posició de partició.  
b) Nou sistema de distribució  
La configuració, una vegada realitzada la remodelació, serà un sistema de 220/20 kV constituït per les instal·lacions de distribució següents:  
· Dos (2) transformadors trifàsics de 50 MVA cada un, 220/20 kV, amb regulació de tensió en càrrega, per mitjà de preses disposades en els enrotllaments primaris, amb les reactàncies de connexió de terra (TZ-1 i TZ-2) i resistències (R-1 i R-2) corresponents. Es deixarà espai de reserva per a la instal·lació d'un (1) transformador en el futur (T-3), trifàsic de 50 MVA, 220/20 kV amb regulació de tensió en càrrega, per mitjà de preses disposades en els enrotllaments primaris, amb les reactàncies de connexió de terra (TZ-3) i resistència (R-3) corresponents.  
  
· Un sistema de 20 kV, dissenyat amb un sistema de doble barra en cel·les blindades d'interior, amb envolupant metàl·lica i aïllament en hexafluorur de sofre (SF6), de tipus GIS (gas insulated switchgear) per a 24 kV, configurat en dos mòduls de cel·les amb les posicions següents:  
- Mòdul 1  
· Deu (10) cel·les de posició de línia, compostes per un interruptor automàtic, dos seccionadors (un de tres posicions en una de les barres i un altre de dos o tres posicions en una altra), tres detectors de presència de tensió, terminals per a cables i tres transformadors d'intensitat toroïdals.  
· Dos (2) cel·les de posició de transformador, compostes per un interruptor automàtic, dos seccionadors (un de tres posicions en una de les barres i un altre de dos o tres posicions en una altra), tres detectors de presència de tensió, terminals per a cables i tres transformadors d'intensitat toroïdals.  
· Una (1) cel·la de posició de mesura, composta per sis transformadors de tensió per a la mesura i protecció, i dos seccionadors de dos o tres posicions.  
· Una (1) cel·la de posició de bateria de condensadors composta per un interruptor automàtic, dos seccionadors (un de tres posicions en una de les barres i un altre de dos o tres posicions en una altra), tres detectors de presència de tensió, terminals per a cables i tres transformadors d'intensitat toroïdals.  
· Una (1) cel·la de posició de transformador de servicis auxiliars composta per un interruptor-seccionador, dos seccionadors (un de tres posicions en una de les barres i un altre de dos o tres posicions en una altra), terminals per a cables i tres detectors de presència de tensió.   
· Dos (2) cel·les de posició de partició de barres compostes per un interruptor automàtic, dos seccionadors (un de tres posicions en una de les barres i un altre de dos o tres posicions en una altra), tres detectors de presència de tensió, terminals per a cables i tres transformadors d'intensitat toroïdals.  
· Una (1) cel·la de posició d'enllaç de barres composta per un interruptor automàtic, dos seccionadors (un de tres posicions en una de les barres i un altre de dos o tres posicions en una altra) i tres transformadors d'intensitat.  
· Espai per a una ampliació futura de dos (2) possibles posicions de línia.  
- Mòdul 2  
· Deu (10) cel·les de posició de línia. Ídem mòdul 1.  
· Dos (2) cel·les de posició de transformador. Ídem mòdul 1.  
· Una (1) cel·la de posició de mesura. Ídem mòdul 1.  
· Una (1) cel·la de posició de bateria de condensadors. Ídem mòdul 1.  
· Una (1) cel·la de posició de transformador de servicis auxiliars. Ídem mòdul 1.  
· Dos (2) cel·les de posició d'unió de barres, amb la funcionalitat idèntica a la posició de partició de barres, però compost per un seccionador motoritzat de dos posicions, tres detectors de presència de tensió i els terminals per a cables.  
· Una (1) cel·la de posició d'enllaç de barres. Ídem mòdul 1.  
· Espai per a una ampliació futura de dos (2) possibles posicions de línia.  
· Servicis auxiliars, que seran alimentats per dos transformadors trifàsics d'exterior (TSA-1 i TSA-2) de 250 kVA, relació de transformació 20/0,420-0,242 kV.  
· Dos (2) bateries de condensadors de 20 kV de 10,8 MVAr cada una, connectades a la cel·la de 20 kV corresponent.  
· S'hi inclouen, així mateix, les instal·lacions per a servicis auxiliars, equips per a mesura i control i proteccions que estan associats al mateix sistema de distribució.  
· Obra civil: es demolirà en la fase I part de l'edifici existent i es construiran dos nous edificis. El primer albergarà el GIS de 220 kV, propietat de Red Eléctrica de España, SAU, i la sala de control i comunicacions, compartida entre Red Eléctrica de España, SAU i Iberdrola Distribución Eléctrica, SAU. El segon edifici, que es construirà en la fase II, albergarà un mòdul de cel·les de 20 kV, en aïllament SF6, annexat al construït en la fase I. El tancament perimetral estarà format per un tancament no metàl·lic compost per un mur de blocs de formigó.   
  
· Pressupost: quatre milions huit-cents quaranta-tres mil nou-cents deu euros amb huitanta-set cèntims d'euro (4.843.910,87 €).  
  
A fi que la reforma o remodelació total de la instal·lació no deixe l'actual STR Moncofa sense servici, se seguiran les tres fases següents:  
- Fase 1  
Consistirà en:  
· Reculada del tancament existent fins al límit actual de la parcel·la.  
· Demolició edifici subestació existent.  
· Construcció de dos nous edificis. El primer no inclòs en esta autorització per a albergar el GIS de 220 kV (objecte d'una altra autorització independent) i la sala de control i comunicacions de la nova subestació, i el segon, que albergarà un mòdul de les cel·les de distribució de 20 kV en SF6.  
· Instal·lació del nou T-1 amb el seu TZ-1 i R-1.  
· Instal·lació de la primera bateria de condensadors (BCA-1).  
· Una vegada que es pose en servici el T-1, el nou mòdul de cel·les de 20 kV i el mòdul de cel·les existents, es passarà a la fase següent.  
- Fase 2  
Consistirà en:  
· Desmantellament complet del parc d'intempèrie actual de 66 kV.  
  
· Instal·lació del nou T-2 amb el seu TZ-2 i R-2.  
· Construcció de l'edifici (annex al de la fase I) en que s'instal·larà el segon mòdul de cel·les de 20 kV.  
· Instal·lació de la segona bateria de condensadors (BCA-2).  
· Instal·lació dels dos transformadors de servicis auxiliars (TSA-1 i TSA-2).  
- Fase 3  
Una vegada posats en servici els equips i les instal·lacions de les fases anteriors, es demolirà la part de l'edifici de les cel·les de 20 kV existents. Este espai alliberat es reservarà per a la instal·lació d'un futur transformador de potència T-3, de 50 MVA, 220/20 kV.  
  
Segon  
Aprovar el projecte tècnic d'execució, firmat per tècnic competent i visat pel col·legi professional corresponent, per a la remodelació de la subestació autoritzada en el punt primer d'esta resolució, amb la construcció i demolició de les instal·lacions de distribució que s'hi concreten.  
Esta resolució queda sotmesa a les condicions següents:  
  
a) D'acord amb el títol VII de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que hi resulten aplicables i, en especial, les relatives a l'ordenació de territori i al medi ambient.  
  
b) La instal·lació que cal executar complirà els reglaments tècnics aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, i les seues instruccions tècniques complementàries. En tot cas, Iberdrola Distribución Eléctrica, SAU ha d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions s'han d'executar d'acord amb el projecte aprovat. En cas que siga necesari introduir modificacions respecte de la documentació presentada, el titular d'esta resolució ha de sol·licitar prèviament a esta direcció general l'aprovació corresponent.  
  
d) El termini d'execució de l'obra serà de vint-i-cinc mesos, comptadors des de l'endemà de la notificació d'este acte administratiu. No obstant això, abans de la finalització d'este termini, Iberdrola Distribución Eléctrica, SAU podrà sol·licitar-ne una ampliació concreta per mitjà de sol·licitud motivada davant d'este òrgan directiu, adjuntant-hi la documentació justificativa de la demora i del nou termini previst que sol·licite.   
e) El titular donarà compte de l'acabament de les obres al Servici Territorial d'Energia de Castelló a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent, que acreditarà que està d'acord amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'Administració deixarà sense efecte esta resolució en qualsevol moment en què observe l'incompliment de les condicions que s'hi imposen.  
g) Les d'orde mediambiental establides en la declaració d'impacte ambiental de 23 de desembre de 2011, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. Els residus derivats del desmantellament de les instal·lacions existents seran gestionats adequadament a través d'empreses autoritzades per al tractament i l'eliminació de residus.  
2. Caldrà adoptar les condicions (mesures d'integració paisatgística i programa d'implementació) fixades en l'estudi d'integració paisatgística que acompanya el projecte, d'acord amb el contingut de l'informe de 24 de maig de 2011, del Servici de Paisatge.  
3. En relació amb l'ús de gasos fluorats en la instal·lació, s'observaran els aspectes regulats en el Reial Decret 795/2010, de 16 de juny.  
  
4. Les accions incloses en el Programa de Vigilància Ambiental s'han de comunicar, a l'efecte d'acreditar l'adopció i l'execució de les mesures preventives i correctores proposades i la comprovació de la seua eficàcia.   
  
  
Annex I  
  
Relació de béns i drets afectats del projecte: ST Moncofa 220/20 kV.   
Terme municipal de Nules, província Castelló (instal·lacions de distribució).  
  
  
  
  
  
\*\*\*\*\*\*\*\*\*\*\*\*\*\*\*\*  
  
Anexo I  
  
Relación de bienes y derechos afectados del proyecto: ST Moncofar 220/20 kV.  
Término municipal de Nules, provincia Castellón (instalaciones de distribución).  
  
  
5. Qualsevol modificació o ampliació del projecte presentat s'ha de comunicar a l'òrgan ambiental competent, que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública per a l'establiment de les instal·lacions elèctriques de distribució autoritzades en el punt primer d'esta resolució, la qual cosa comporta la necessitat d'ocupació dels béns i drets afectats i implica la seua ocupació urgent a l'efecte de l'article 52 de la Llei d'Expropiació Forçosa, que es concreta en una afecció a les finques particulars incloses en la relació de l'annex I, amb l'abast i l'efecte previst en l'article 56 de la Llei 54/1997, de 27 de novembre, i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, i significar que la seua publicació es realitzarà igualment a l'efecte que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació d'esta resolució als titulars desconeguts o amb domicili ignorat o a aquells a qui s'haja intentat la notificació i no s'haja pogut efectuar.  
  
Contra esta resolució, que no esgota la via administrativa, es pot interposar un recurs d'alçada davant del secretari autonòmic d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 16 de març de 2012.- El director general d'Energia: Antonio Cejalvo Lapeña.